b'\n_START_ARTICLE_\nAbu Bakr\n_START_SECTION_\nLiv og gerning\n_START_PARAGRAPH_\nAbu Bakr var f\xc3\xb8dt i Mekka, en quraishi af Banu Taim-klanen. If\xc3\xb8lge tidlige muslimske historikere var han en handelsmand og h\xc3\xb8jt anerkendt som dommer, som tolker af dr\xc3\xb8mme og som en, som var l\xc3\xa6rd i Mekkas traditioner. Han var en af de sidste personer, man ville have forventet skulle konvertere til troen pr\xc3\xa6diket af hans stammefr\xc3\xa6nde Muhammed. Alligevel var han en af de f\xc3\xb8rste, som konverterede til Islam og central i konverteringen til mange af quraisher og indbyggere i Mekka. _NEWLINE_Oprindelig blev han kaldt Abd-ul-Ka\'ba ("tjener af Guds hus"), men da han konverterede, tog han navnet Abd-Allah ("tjener af Gud"). Men han bliver almindeligvis kaldt Abu Bakr (fra det arabiske ord bakr betyder en ung kamel) p\xc3\xa5 grund af sin interesse i at opfostre kameler. Sunni-muslimer anerkender ham ogs\xc3\xa5 som Al-Siddiq ("den sandf\xc3\xa6rdige" eller "oprigtige"). Hans fulde navn var Abd-Allah ibn Abi Quhaafah._NEWLINE_Abu Bakr, en gang en velst\xc3\xa5ende mand, gjorde sig selv fattig ved at frigive otte muslimske slaver for at redde dem fra deres polyteistiske mestre: Bilal, Abu Fakih, Ammar, Abu Fuhayra, Lubaynah, Al-Nahdiah, Umm Ubays og Zinnira._NEWLINE_Han var en af Muhammeds konstante kompagnoner. Da Muhammed flygtede fra Mekka i hijra i 622, var Abu Bakr den eneste, som fulgte ham. Abu Bakr blev ogs\xc3\xa5 knyttet til Muhammed gennem \xc3\xa6gteskab, da Abu Bakrs datter Aisha blev bortgiftet til Muhammed kort tid efter flytningen til Medina.'